Sella guanya la cinquena Lliga de perxa consecutiva en una jornada de finals molt disputades - PilotaVeu\nDilluns, 6.11.2017 11:45h Ratlles\nSella aconsegueix el seu cinqué títol consecutiu\nPau Molins / Penàguila.\nEl Club de Pilota de Sella està d'enhorabona. Ahir diumenge, a Penàguila, va aconseguir un nou títol en la primera categoria de la Lliga de perxa, i ja en van cinc. A més, en segona també es va imposar per la mínima davant l'equip de Benifallim. Per tant, per a la pròxima Lliga Sella comptarà amb tres equips en la màxima categoria d'esta competició. Pel que fa a la final de tercera, Borbotó es va convertir en el primer guanyador no alacantí de la Lliga de Perxa. La partida contra Agost també va ser molt disputada i va acabar amb un resultat de 8-10.\nDesprés de dos partides llargues i renyides al matí, tocava recuperar forces per al plat fort del dia, la final de primera categoria entre Sella i Castell de Castells. L'afició de Sella —més sorollosa i nombrosa— arribava motivada després de la victòria del seu equip en segona. Això sí, tant ells com els jugadors –Jesús, Quico, Dani, Piripi, Joan i Javi– eren conscients que no ho tindrien fàcil. Enfront estava un equip format per Saoro, Àlvaro, Manel, Jose Luis, Quique i Ivan.\nLa partida va començar amb màxima igualtat, mentre unes 500 persones anaven agafant lloc al carrer per a disfrutar d'una final que va tindre de tot, fins i tot tensió entre els equips. En principi, la consecució dels jocs s'alternava equitativament entre Sella i Castell de Castells, fins al 4-4. En aquell moment, Sella va marcar les diferències i, quasi sense que el rival se n'adonara, van guanyar quatre jocs seguits que els posaven amb un gran avantatge, 8-4.\nGran ambient a Penàguila. Foto: Pau Molins\nPareixia que la final s'acabava ahí, però res més lluny de la realitat. La ferida de Jose Luis—que va substituir en esta tasca Saoro—, va alçar polèmica entre els jugadors de Sella. Estos reclamaven que el feridor rival feia falta de peus en cada quinze. Probablement açò va ajudar a la reacció de Castell de Castells, que van traure l'orgull i no van donar la partida per perduda. Amb tres jocs consecutius es van posar 8-7.\nNo obstant això, Castell de Castells no va fer cap joc més i Sella va posar la directa per a aconseguir la seua cinquena lliga consecutiva. El destí va ser just i va permetre a Quico fer l'últim colp de la partida. La seua bolea, juntament amb la ferida de Dani, van ser claus per a la victòria final. Al remat, l'afició de Sella se'n va anar amb dos grans alegries al cos. D'altra banda, a la gent de Castell de Castells li va quedar la sensació d'haver-ho donat tot, de disputar una bonica partida fins al final.\nSella guanya la cinquena Lliga de perxa consecutiva. Foto: Pau Molins\n678 lectures Cap comentari Envia


Traducció i terminologia: Citació bibliogràfica (Secretaria de Política Lingüística)\nCitació bibliogràfica (Secretaria de Política Lingüística)\nBiblioteca Tècnica de Política Lingüística; 1\nAmb la finalitat de facilitar la presentació de la bibliografia, la Secretaria de Política Lingüística proposa un seguit de criteris que es basen, sobretot, en el llibre Manual d’estil: La redacció i l’edició de textos i que estan en sintonia amb els criteris establerts pel TERMCAT. També s’han tingut en compte les aportacions fetes pels serveis de correcció de l’Institut d’Estudis Catalans. S'hi troben orientacions precises per abordar els dubtes que es plantegen en la redacció de treballs, informes o altres documents. L'estructura, que se centra en les diverses parts de la citació, facilita la ràpida localització de les solucions.\nPublicat per Marta Albertí a 23:53\nEtiquetes de comentaris: català, criteris, guia, Manual d'estil


Trobar sentit a la pèrdua\nTrobar sentit a la pèrdua d’una persona estimada, és possible?\nA llarg del temps que porto acompanyant famílies i persones he escoltat tot tipus de respostes a aquesta pregunta: És possible trobar sentit a la pèrdua d'una persona estimada?\nHi ha persones que poden fer-ho, però n'hi ha que se sent molt amenaçada davant aquesta pregunta.\nDe vegades cal crear espais d'escolta, però d'ESCOLTA amb majúscules, d'aquest tipus d'escolta que valida tots els sentiments i emocions. Una escolta respectuosa, empàtica i lliure de qualsevol judici on la persona pot ser ella mateixa tal qual estigui; destrossat/da i sense sentit per poder seguir vivint. Es un tipus d'escolta que es fa no sols amb les oïdes; es fa acompanyada de mirades, d'abraçades d'ànima i de silencis integradors. Espais on es parla un mateix idioma i on pel simple fet d'asseure en aquelles cadires ja t'estàs entenent. Són llocs on pots parlar de com ha canviat la nevera des de que ell no hi és i són llocs on el món s'atura, per una curta estona, per girar sols al voltant de la mort de la persona estimada i els seus legats d'amor.\nAquests espais són els que proporcionen els grups de suport i acompanyament al dol.\nTrobar una mica de sentit a l'experiència de dolor que la persona està vivint en les paraules d'algú altre que esta vivint el mateix és sanador, reconfortant i esperançador. Algunes de les persones que formen part d'aquest grups de suport comenten frases com:\nUna part de mi pot emmirallar-se en l'altre.\nM'he deixat plorar el cor per poder parlar-ne.\nEncara que passin els anys el dolor hi és i poder parlar de que a cada moment ho tens al cor t'ajuda pel simple fet de compartir-ho.\nAprenem els uns dels altres per poder anar sobrevivint.\nCada dia, a cada sessió m'emporto al cor una mica de cadascú per a que me donin forces durant la setmana.\nEl grup de dol és un espai on, malgrat el dolor, se sent molt d'amor.\nPer tot això no m'atreviria a respondre si es pot o no trobar sentit a la pèrdua d'una persona estimada però el que sí que sé és que si hi ha un lloc on poder fer-ho es en un grup de suport o acompanyament al dol.\nSi estàs travessant una pèrdua, no dubtis en posar-te en contacte amb nosaltres; t'acompanyem!


INS L'Estatut - Qualitat\nBústia de queixa o suggeriment\nDins d'aquest programa de millora contínua per als cicles formatius, rebem ajudes provinents del Fons Social Europeu que permeten cofinançar la certificació ISO9001 del centre i despeses de tipus organitzatiu i de comunicació amb les famílies relacionades amb la qualitat de la tasca que es dur a terme al centre.\nJornada de Cloenda del Projecte de Qualitat i Millora Contínua\nEl passat 11 de juny, en el marc de la Jornada de Cloenda del Projecte de Qualitat i Millora Contínua que va tenir lloc a l’institut Lacetània de Manresa, es van lliurar els diplomes de reconeixement als instituts que es van certificar en la norma ISO 9001 al llarg del curs 14-15.\nEls centres que van rebre el diploma van ser: l’Institut Illa dels Banyols del Prat de Llobregat, l’Institut Martí l’Humà de Montblanc, l’Institut Premià de Mar, l’Institut Ramon Berenguer IV de Cambrils, l’Institut Montserrat Roig de Terrassa, l’Institut Les Vinyes de Sta. Coloma de Gramenet, l’Institut Priorat de Falset i l’Institut L’Estatut de Rubí.\nEl diploma el van lliurar la consellera d’Ensenyament, Irene Rigau, i el director general de FPIERE, Melcior Arcarons. Per part de l’institut, el va recollir la coordinadora de qualitat, Rosa Puig. La felicitació que va rebre el nostre centre va ser molt especial ja que es dóna la coincidència que L’Estatut ha estat el centre educatiu número 100 en obtenir la certificació ISO9001.\nL’institut es va adherir al Projecte de Qualitat i Millora Contínua (PQiMC) en el curs 2010-11, fet que implicava introduir-se en la gestió del centre per processos i alhora realitzar una important tasca de normalització de la documentació. Aquest camí tenia com objectiu aconseguir la certificació ISO 9001.\nFinalment, els dies 2 i 3 de març de 2015 l’Institut L’Estatut va passar la seva primera auditoria. L’empresa auditora va ser Applus+ Certification, i l’abast de l’auditoria van ser tots els estudis que s’imparteixen al centre: Ensenyaments d ́ESO, Batxillerat en les modalitats d’humanitats i ciències socials i la de ciències i tecnologia, Cicle Formatiu de Grau Mitjà de Sistemes Microinformàtics i Xarxes i el Cicle Formatiu de Grau Superior d’Administració de Sistemes Informàtics.\nEls resultats van ser satisfactoris i a partir d’aquell moment el nostre centre gaudeix d’aquest reconeixement. Es una mostra més de la feina i la implicació de tot l’equip de professorat de l’Institut L’Estatut.\n© INS L'Estatut\nC/ Flammarion 1\nDiumenge, 20 Agost 2017 Template designed by LernVid.com


160 càmeres permetran obtindre informació sobre el moviment de vehicles i vianants per Alcoi - Alcoi23\n160 càmeres permetran obtindre informació sobre el moviment de vehicles i vianants per Alcoi\nPublicado por Redacció Alcoi23 | 18 May 2020 | General, Portada | 0 |\nLa ciutat està immersa en l’aplicació de l’Estratègia Smart City d’Alcoi i una de les línies que es desenvolupa actualment és la instal·lació de sensors i la xarxa IoT per millor la gestió municipal. Aquesta estratègia cobra una major importància en el moment en què ens trobem, davant la situació d’emergència de salut pública a conseqüència de la Covid-19, ja que ens permetrà obtenir les dades necessàries per garantir la seguretat i totes les mesures necessàries en uns moments com els actuals.\nEl govern municipal ha adquirit un sistema de gestió integral de control de temperatura corporal, control d’aforament, seguretat, lectura de matrícules, recompte de persones i ciclistes, especialment important en uns moments com els actuals, davant la situació d’emergència de salut publica com a conseqüència de la Covid-19.\nAquest sistema de gestió amb 160 càmeres distribuïdes per la ciutat permetrà, per exemple, obtindre informació sobre el moviment de vehicles i vianants, controlar les aglomeracions de persones i l’aforament dels espais públics, informació absolutament necessària per a la gestió de les mesures a aplicar per a combatre la propagació de la Covid-19.\nLes càmeres termogràfiques que es col·loquen a diferents instal·lacions municipals com l’entrada a l’Ajuntament d’Alcoi, el IVAM CADA ALCOI, l’oficina de Turisme, entre altres, permetrà detectar a través del control de temperatura corporal possibles positius de la Covid-19.\nCal assenyalar que aquest sistema que s’integrarà a la plataforma Smart City va molt més enllà del Covid-19, de fet, ja estava prevista la seva implantació de manera global, sent una de les actuacions cofinançades pels fons Feder de la Unió Europea, dins de l’EDUSI, si bé ara resulta fonamental per les seues aplicacions i avantatges per a la gestió de les mesures contra la propagació del virus.\nL’alcalde, Toni Francés, destaca la importància de la tecnologia per millorar la vida de les persones: “Com sempre hem plantejat des del govern, aplicar la tecnologia a la nostra vida per millorar-la era important i necessari, per això portem treballant des de fa anys en un projecte d’Smart City per a Alcoi. Ara, amb aquesta crisi sanitària molta més gent està entenent la importància de la tecnologia en la nostra vida. Col·locar sensors, càmeres, d’obtindre dades i gestionar-les ens permet tindre informació i saber què fer i com fer-ho. A Alcoi tenim la sort de ser una de les ciutats mitjanes més avançades en Smart City pel que projectes que ja teníem en marxa ens ajudaran a lluitar contra la Covid-19, millorant la qualitat de vida però també protegint a les alcoianes i els alcoians”.\nUn exemple de l’ús que tindran les càmeres, més enllà del control necessari per lluitar contra la Covid-19, és el fet que servirà per al dia a dia de la ciutat. Un exemple és la conversió del Centre en una zona per a vianants, ja que les càmeres permetran controlar les matrícules dels vehicles dels residents que tenen autoritzada l’entrada als seus pàrquings o als comerciants per fer la càrrega i descàrrega. El pressupost de l’actuació es de 175.000 euros i la seua implantació començarà en les pròximes setmanes.\nEl projecte Smart City en el que Alcoi treballa fa anys, a través d’un Pla Director aprovat per unanimitat, no és res més que aplicar la tecnologia per a millorar la vida de les persones. Dins d’aquesta estratègia de ciutat, s’han realitzat ja diferents projectes com, per exemple, els pàrquings intel·ligents al centre històric; la implantació de l’administració electrònica; el Street Lab subvencionat per l’Agència Valenciana de la Innovació (AVI) al carrer Entença que permet provar solucions urbanes en aquest carrer; punts de càrrega de vehicles elèctrics; la compra pública innovadora; el pla per acreditar a Alcoi com a destí turístic intel·ligent (DTI); un projecte també finançat per l’AVI on es busca conéixer la situació de les persones que viuen soles, la tele-gestió de fanals dels polígons i llums de diferents infraestructures com el Polisportiu Juan Agudo Garat o les càmeres de videovigilància entre d’altres.\nPer a gestionar tots aquests projectes smart, la ciutat ha creat una “Smart Office”, un òrgan obert per a coordinar i impulsar de forma transversal totes les accions relacionades amb la finalitat que Alcoi es consolide com a ciutat intel·ligent. En aquest òrgan participen tècnics, polítics, universitat i altres centres educatius representants del teixit econòmic i social, empreses locals o altres administracions. També cal recordar que Alcoi és, amb només dues ciutats espanyoles més, part de la xarxa europea de ciutats dins del projectes “Digital Cities Challenge”, després de realitzar aquest programa de la Comissió Europea, on Alcoi ha aplicat la tecnologia per a retindre talent qualificat, crear nous llocs de treball en el món digital i impulsar l’emprenedoria.\nAnteriorDos estudiantes del Campus de Alcoy de la UPV impulsan la iniciativa solidaria #Cogeloquenecesites\nSiguienteL’IES Cotes Baixes prepara una jornada de portes obertes virtual per a mostrar la seua oferta formativa\nMés foment per al comerç al centre d’Alcoi


Disminueixen els accidents laborals el primer mig any a la Conca | EFMR.cat\nInici Notícies Disminueixen els accidents laborals el primer mig any a la Conca\nDisminueixen els accidents laborals el primer mig any a la Conca\nA la Conca de Barberà durant el primer mig any d’aquest 2018 hi ha hagut un total de 234 accidents laborals amb baixa a les empreses. Són 48 menys que durant el mateix període de l’any anterior i representa una variació del -16,73%. En el que portem d’any no hi hagut cap accident amb baixa greu i tampoc cap de mortal.\nLa Conca es la setzena comarca amb menys accidents laborals amb baixa. L’any passat hi va haver 460 accidents en total. Els que han disminuit són els accidents lleus, ja que l’any passat en aquesta data portavem 282 accidents. 2 d’aquests eren greus.\nD’accidents mortals a la Conca no n’hi hagut cap des del 2016.\nSegons l’informe que ha fet l’Observatori del Treball i Model Productiu a partir de les dades del Registre d’accidents de treball del Departament de Treball, Afers Socials i Famílies els mesos amb més incidents registrats han estat el juliol (amb 45 accidents) i el maig (41). L’abril i el més de juny han estat els mesos que s’han registrat menys accidentalitat amb 25 accidents cada mes.\nPel que fa als sectors econòmics més afectats, la majoria d’accidents s’han produït al sector de la indústria, seguit pel de serveis de molt a prop. Els dos sectors representen un 90% del total.\nArticle anteriorUn camió carregat amb 500 porcs bolca a la C-241d a Montblanc\nArticle següentSolivella estrena un nou element de foc, el Cargol Banyut\nJoan 24 d'agost de 2018 At 10:59\nel paper i les estadístiques o aguantant tot , la realitat es que les mútues d´accidents de treball cada vegada donen mes baixes provocades per el treball com malalties comunes quedant les malalties professional camuflades com malalties comuns i la precarietat amb la contractació amb contractes de hores , dies i de setmanes i la por amaga moltes incidències i accidents


Tornem al museu - Visita confortable i segura | Museu Nacional d'Art de Catalunya\nTornem al museu - Visita confortable i segura\nA partir del 10 de juny de 2020, visita i gaudeix del museu de forma confortable i segura! Hem implementat totes les mesures higièniques i sanitàries establertes per les autoritats amb l’objectiu de gaudir d’una visita segura, sense perdre sensació de confort i guanyant accessibilitat.\nSabem que ets responsable i que coneixes i apliques totes les mesures en el teu dia a dia. Per al bé de tothom, t’agraïm que al museu també les apliquis i col·laboris a fer del museu un espai segur.\nDe maig a setembre, de dimarts a dissabte, de 10 a 20 h; diumenges i festius, de 10 a 15 h.\nEt recomanem que compris la teva entrada en línia al web del museu, tindràs accés directe.\nPreu: 12 € amb validesa per a 2 dies durant 1 mes.\nGratuït: tots els dissabtes a la tarda i el primer diumenge de mes.\nPer la teva seguretat, si vols comprar l’entrada al museu, t’aconsellem que paguis amb targeta.\nUtilitza les apps gratuïtes del museu per fer la visita guiada\nCom a mesura de seguretat, hem inhabilitat el servei d’audioguies i les visites comentades. Amb les apps gratuïtes del museu podràs seguir diferents itineraris i descobrir diferents maneres de visitar la col·lecció.\nDescarrega’t al mòbil el plànol del museu\nPer evitar contagis i per respecte al medi ambient, ja no imprimim fullets. Així també contribuïm a l’estalvi econòmic.\nPlànol disponible en català, castellà, anglès i francès.\nPer evitar contagis, les signoguies no es lliuraran però podeu visualitzar-les al nostre canal de Youtube, on trobareu vídeos explicatius i subtitulats en llengua de signes en català (LSC), castellà (LSE) i internacional (SSI).\nCom a mesura de respecte cap als altres visitants, és obligatori l’ús de la mascareta durant la visita.\nMantingues una distància de 2 metres amb els altres visitants i segueix les indicacions del sentit de circulació que trobaràs marcades a terra.\nL’ús dels ascensors està recomanat per a les persones amb mobilitat reduïda. Si els vols utilitzar, recorda que només hi pot entrar una persona cada vegada.\nNeteja’t les mans amb freqüència\nHem distribuït 150 dispensadors amb solució hidroalcohòlica per tot l’edifici.\nEl museu controla en tot moment que l’aforament no superi el permès. En algunes sales de dimensions més reduïdes l’aforament és encara més limitat. T’ho indicarem en cada cas.\nEns assegurem que la densitat per a cada visitant és l'adequat. Per aquest motiu, no hem habilitat franges exclusives per a col·lectius vulnerables. Et garantim en tot moment la teva seguretat.\nMetacrilats en els punts d’atenció al públic\nHem habilitat catifes desinfectants a l’entrada del museu i metacrilats en els punts d’atenció al públic.\nHem augmentat la freqüència de neteja i desinfecció dels espais d’ús comú i els objectes que estan més en contacte amb el visitants. El personal de neteja i seguretat ha rebut formació específica.\nLa Terrassa Fresc, el Cafè i el restaurant Òleum\nLa Terrassa Fresc, oberta al públic de dimarts a dissabte de 10 a 18 h; diumenges i festius, de 10 a 15 h.\nEl Cafè, obert de dimarts a dissabte de 10 a 18 h; diumenges i festius, de 10 a 15 h.\nRestaurant Òleum, de dimecres a diumenge i festius, de 13 a 16 h. Altres dies i vespres, només per a grups amb reserva prèvia al 93 289 06 79.\nBotiga exterior oberta divendres, dissabtes i diumenges en horari de museu.\nBotiga interior oberta de dimarts a dissabte, de 10 a 20 h; diumenges i festius, de 10 h a 15 h.\nNo es permet l'entrada amb bosses, motxilles, paraigües i altres objectes superiors als 35 x 35 x 25.\nEl Museu Nacional d’Art de Catalunya va ser la primera empresa pública a obtenir el certificat de Responsabilitat Social IQNet SR10.\nCada any renovem les certificacions de gestió ambiental EMAS i ISO 14001.\nRecentment, hem obtingut el certificat Biosphere pel qual ens declarem com a empresa compromesa a obtenir la certificació de turisme responsable.\nCom a institució pública complim amb els màxims estàndards de qualitat.\nHivern (del 14 de setembre a 30 de juny): dilluns i divendres, de 9.30 a 15 h; de dimarts a dijous, de 9.30 a 18 h.\nEstiu (de d'l de juliol al 13 de setembre): de dilluns a divendres de 9.30 a 15 h.\nPer agilitar la consulta, pots demanar amb antelació els documents.\nL’ús de l’ascensor d’accés està recomanat per a les persones amb mobilitat reduïda. Si el vols utilitzar, recorda que només hi pot entrar una persona cada cop.\nAforament limitat a la Sala de Lectura.\nCal respectar les distàncies de seguretat en adreçar-te al personal.\nSegueix les indicacions del sentit de circulació que trobaràs marcades a terra.\nNeteja’t les mans amb el gel hidroalcohòlic que posem a la teva disposició tant en entrar com en sortir de la Sala de Lectura.\nPer sol·licitar la consulta d’un document, hauràs d’omplir una butlleta que hauràs de dipositar a la safata habilitada per a aquesta finalitat. Per evitar possibles contagis, et demanem que no l’entreguis al personal de la Biblioteca.\nNo et lliurarem els documents en mà, sinó que ho farem al punt de recollida que hem habilitat. Un cop feta la consulta, diposita el document a la caixa de devolució del taulell d’atenció a l’usuari.\nSi vols reproduir algun document, et demanem que prioritzis fer-ho amb els teus mitjans. En compliment de l'article 32 de la Llei de Propietat Intel·lectual, cal que no superis la reproducció del 10% del document original.\nLa sortida de la Biblioteca es farà per l’accés que dona a la Sala Oval.\nPer a consultes presencials a l’Arxiu, cal demanar cita prèvia a l’adreça electrònica [email protected] o al telèfon 936 22 03 60.\nL’horari de consulta és de dilluns a divendres, de 10 a 14 h.\nConsulta els nostres inventaris en línia per facilitar la consulta presencial. Si no trobes el que busques, no dubtis a posar-te en contacte amb nosaltres.\nEl dia assenyalat per a la teva visita trobaràs la documentació preparada a la sala de consulta de la Biblioteca.\nL’aforament limitat a la Sala de Lectura.\nCal respectar les distàncies de seguretat en adreçar-te al personal de sala.\nL’escàner d’ús públic està temporalment fora de servei. Si vols reproduir algun document, ho hauràs de fer amb els teus mitjans, prèviament omplert el formulari de sol·licitud de reproduccions de documents i el compromís de confidencialitat.\nPer a qualsevol dubte, adreça’t al personal de la sala.\n*Seguint les recomanacions de les autoritats competents, el servei de consulta de documents es realitzarà preferentment de forma telemàtica. Excepcionalment, s’atendran les consultes presencials sempre que no puguin ser satisfetes de forma digital i quan el museu estigui obert al públic.\nAbans de venir al museu demana cita prèvia a l’adreça electrònica corresponent a la teva consulta [email protected], [email protected].\nConsulta la col·lecció online per facilitar la consulta presencial. Si no trobes el que busques, no dubtis a posar-te en contacte amb nosaltres.\nEl dia assenyalat per a la teva visita trobaràs la documentació preparada a les sales de consulta.\nPer a qualsevol dubte, adreça’t al personal dels departaments de conservació.\nPer saber-ne més pots consultar la Resolució i pla de contingència i reincorporació progressiva del Museu Nacional d'Art de Catalunya davant la situació sanitària ocasionada per la covid-19 (pdf - 199 Kb, setembre 2021). o la Resolució per la qual s’aproven noves mesures al personal del Museu Nacional d’Art de Catalunya davant el rebrot de la pandèmia de covid-19 a Catalunya (pdf - 180 Kb, 30/12/2022).


Torre Laurentii – LUXE A PROP DE LA COSTA BRAVA\nBenvinguts a Torre Laurentii i Sant Llorenç de la Muga – un lloc màgic. Un lloc lluny del soroll i les multituds de les ciutats i centres turístics, però alhora, molt a prop dels monuments, museus, muntanyes i platges de la Costa Brava i els Pirineus. Torre Laurentii és gran i espaiós, amb jardí, una gran terrassa i una piscina – com les masies tradicionals – però estem dins de les muralles medievals d’un poble de gran encant, amb totes les comoditats de restaurants, botiga i cafès que ofereix.\nÉs un lloc on els nens poden córrer sense vigilància, mentre que els pares gaudeixen d’un dinar a la plaça del poble. Un lloc on els vilatans passen la major part de la tarda i ben entrada la nit gaudint de l’aire fresc a l’estiu, bevent cervesa a la terrassa de “La Societat” amb amics i veïns.\nVols descobrir aquest privilegiat racó del món? Veniu a visitar-nos!\nBenvinguts a la Costa Brava & els Pirineus\nPer als qui vulguin explorar més enllà del poble, a pocs quilòmetres hi han les platges de la Costa Brava o el famós Museu Dalí. Des de llargues estirades de sorra fina a les cales rocoses per la qual aquesta zona és coneguda, hi ha una platja per a tots els gustos.\nEl Museu Dalí de Figueres es troba a vint minuts en cotxe de Sant Llorenç. Port Lligat i Púbol, els altres dos monuments que completen el Triangle Dalí són a menys d’una hora en cotxe.\nPerò hi ha molt a descobrir més enllà de Dalí i les platges de la Costa Brava: Girona, els pobles medievals interiors, la regió productora de vi de l’Empordà, i els pobles de la Côte Rouge de França Sud-oriental estan situats a menys d’una hora de distància.\nDescobreix a la nostra secció d’ACTIVITATS més llocs a veure i coses a fer.


Trobada de socis especial Nadal ~ Banc del temps Sagrada Familia\nTrobada de socis especial Nadal\nBanc del Temps Sagrada Familia 5.12.14 2 comentaris\nEl proper dia 15 és el tercer dilluns de mes, i tenim trobada d'usuaris. Però com que s'acosta Nadal, aquesta vegada serà moooolt especial.\nEn primer lloc, la gent de l'Aula Ambiental ens farà una xerrada sobre com aprofitar les sobres de la cuina per tal de no malbaratar menjar: si ens sobra una mica d'aquest dinar que ens ha costat tanta estona als fogons (o al microones, per què no), o tenim una fruita o una verdura que ja no estan en el seu millor moment, hi ha moltes maneres de donar-los una segona oportunitat i convertir-ho en un àpat reciclat que, a banda d'evitar-nos llençar diners, ens estalviarà una altra estona de cuina.\nI com que per aquestes dates el que és típic és fer aperitius amb els amics i companys, i al Banc del Temps no valen els diners, se'ns ha ocorregut que portem cadascú un plat elaborat per nosaltres amb aquesta idea: reciclar i no llençar. Poden ser unes croquetes, una truita amb verdures, un purè, unes crestes (empanadillas), un batut de fruita i iogurt, un pastís de pa... Tot això ho compartirem i serà el nostre aperitiu de Nadal, un aperitiu molt especial.\nEn segon lloc, toca l'Amic Invisible. Sí, al BdT també n'hi ha, però seguint amb l'esperit del BdT, proposem que el regal que porti cadascú sigui d'elaboració pròpia. Els aficionats a les manualitats ho tenen fàcil, i els que no, poden demanar a algun d'aquests socis "artistes" o a algú de la família o conegut que els en faci un. També, com a últim recurs, podria ser una planta, però no comprada sinó una de les que tinguem a casa (això sí, que no estigui a les últimes).\nConfiem que aquests plans us engresquin i que el dia 15, a les 18 h Espai 210 (Padilla 210), siguem una bona colla.\nUs esperem, no ens falleu!!\nAnònim 5 de desembre de 2014 a les 17:34\nBones festes amigues i amics del BANC DEL TEMPS SAGRADA FAMÍLIA. Josefina Altés i Campà\nBanc del Temps Sagrada Familia 5 de desembre de 2014 a les 22:10\nGracias Josefina, obviamente estas invitada!


Copes de taronja i xocolata – La cuina de casa\nCopes de taronja i xocolata\nLa setmana passada vam fer el tradicional sopar familiar per celebrar els sants de l’Olga, l’Arnau i l’Aina. Per postres vaig preparar unes copes ben fresquetes amb una combinació que és tot un clàssic, la xocolata i la taronja.\nAquest sopar és un dels més divertits de l’any. Com que tots comencem les vacances, hi ha molt bon ambient i la vetllada passa volant entre rialles i explicacions dels viatges que farem entre tots: Croàcia, Suïssa, la Toscana, Alps, Pics d’Europa…\nLes copes van resultar molt lleugeres i refrescants, a tots ens van agradar molt. Ja se sap que la xocolata i la taronja són dos gustos que lliguen de forma sensacional. Senzilles de fer, queden molt vistoses i fan molta festa. Proveu-les i ja m’ho direu!\n• 500ml de suc de taronja\n• Pell ratllada d’una taronja\nDissoldre la Maizena en un rajolí de suc de taronja. Batre els ous i barrejar-los amb la Maizena.\nEn un cassó escalfar la resta de suc, el sucre i la pell de taronja. Quan el suc sigui calent, abocar-ho sobre els ous i tornar-ho a posar al foc remenant sense parar. Quan la crema trenqui el bull, treure-ho del foc i repartir-la dins les copes de servir.\n• 4 natilles de xocolata\nBarrejar les natilles i la meitat del sucre.\nPosar en remull la gelatina amb aigua freda. Dissoldre-la amb la llet calenta i barrejar-la amb les natilles.\nMuntar les clares a punt de neu amb la resta de sucre i incorporar-les amb suavitat a la preparació anterior.\nDisposar la mousse sobre la crema de taronja i reservar a la nevera un mínim de 4 hores. Decorar i servir ben fresc de nevera.\n40 comentaris a “Copes de taronja i xocolata”\n19 de juliol de 2010 a les 11:05 am\n19 de juliol de 2010 a les 11:06 am\nQuina copa més bufona! aquests dos sabors mai els he provat així, però et prometo que la penso fer. Per cert, m’he enamorat d’aquestes estrelletes! com les has aconseguit?\n19 de juliol de 2010 a les 11:16 am\nOstres tu quina canya de sopar, i quines postres i quins viatges!!!! Que us vagi tot molt bé, família!!!\n19 de juliol de 2010 a les 12:35 pm\nEt queda tot espectacular, quines copes!!!\n19 de juliol de 2010 a les 12:43 pm\nAquesta és una gran combinació … encanta el taronja i púdings de xocolata junts … ha de ser fabulós i la presentació amb les estrelles que han fet que els clients molt feliç!\n19 de juliol de 2010 a les 1:06 pm\nquines postres més delicioses!!!\n19 de juliol de 2010 a les 2:24 pm\nQue bueno que es comer con amigos! Y con el agregado de disfrutar de la mejor comida! Insuperable!\n19 de juliol de 2010 a les 2:39 pm\nUnes copes molt temptadores i a sobre amb una estètica impecable!! Quina envejeta quan veig quins postres fas, la veritat 🙂\n19 de juliol de 2010 a les 3:44 pm\nIvana, una delícia boníssima 😉\nHelena, aquestes estrelletes són super fàcils fàcils de trobar: són de la marca vahiné i en venen a la majoria de supers una mica grans (Caprabo, Mercadona, Sorli, Corte Inglés…), al costat de la resta de productes d’aquesta marca (gelatina, vainilla, coses per decorar i fer pastissos). Segur que ho trobaràs!\nParella Vermella, és el millor sopar de l’any, el bon ambient està garantit, je je je… i ben aviat… vacances!!!!!\nSònia, el clàssic xocolata – taronja no falla mai 😉\nDeana, I also like very much the chocolate and orange combination…\nEva, van tenir molt èxit!\nErika, estas cenas son muy divertidas, con las vacaciones como tema de conversación el buen ambiente está garantizado 😉\nStarbase, aquestes copes són super fàcils de fer, de veritat!!! Segur que si les proves de fer et quedaran iguals, no tenen cap secret!\n19 de juliol de 2010 a les 3:55 pm\nBò, bonic…ho te tot. M´agrada molt.\n19 de juliol de 2010 a les 3:57 pm\nQue bo i que a gust que me’n menjaria una ara que acabo de dinar.\nMolt bones vacances, ja m’estranyava que no ens parlessis dels teus fantàstics viatges, que t’ho passis molt bé\n19 de juliol de 2010 a les 4:02 pm\nsoc una fanatica de la combinacio de taronja y chocolate….en totes las versiones. Sempre m’agrada, pero aquesta copa sembla molt fresqueta y apetecible. Tinc que catarla. Moltes felicitats. M’agradan molt las estrellas de la decoració. On las vas trobar?\n19 de juliol de 2010 a les 4:20 pm\nAquestes copes han d’estar d’allò més bones!, xocolata i taronja, combinació perfecte.L’agafo!\n19 de juliol de 2010 a les 4:43 pm\nEs que no pares, sempre estàs de celebració. I aquestes copes amb xocolata i taronja. que bones!\n19 de juliol de 2010 a les 4:45 pm\nAixò ha d’estar per llepar-se els dits!!! Bonísim i fresquet, que ara mateix s’agraeix.\n19 de juliol de 2010 a les 6:53 pm\nUna combinació genial, xocolata i taronja, molt bones vacances i viatges\n19 de juliol de 2010 a les 7:35 pm\nboníssimes! boníssimes! no sé que era millor, si la xocolata o la taronja…\n19 de juliol de 2010 a les 8:48 pm\nQuin postre més fresquet i ben combinat, segur que va causar sensació! 🙂\n19 de juliol de 2010 a les 9:26 pm\nQue bones havien d’estar i en un clima relaxat i amb la vista en les vacances… perfectes!\n19 de juliol de 2010 a les 10:28 pm\nQue bé són fantàstiques aquestes vetllades d’estiu i si per acabar tenim una copa com aquesta, doncs genial.\n19 de juliol de 2010 a les 11:21 pm\nEs nota que les vacances són un motiu de festa grossa. Unes postres de luxe. I les destinacions dels vostres viatges, un altre. Bones vacances!\n20 de juliol de 2010 a les 12:22 am\nQuines postres més bones!! Espero que passeu un bon estiu en tots aquests destins tan prometedors…\n20 de juliol de 2010 a les 7:38 am\nUn molt bon postre fresquet i amb dos gustos que lliguen molt! xocolata – taronja! i a més amb bones perspectives viatgeres!\n20 de juliol de 2010 a les 12:22 pm\nSí, aquesta combinació és perfecta!\nI quina família més viatgera!\nSuposo que aquest sopar devia ser ben especial, però també ho serà el de tornada, quan us trobeu per explicar les anècdotes de les vacances, oi?\n20 de juliol de 2010 a les 12:38 pm\nBuaaahahahaaaa a mi no m’agrada gens barrejar taronja i xocolata!!! És greu, doctor?\n20 de juliol de 2010 a les 1:07 pm\nUn delicioso y exquisito placer el poder degustar una de esas copas. La presentación sensacional y el contenido mejor todavía.\n20 de juliol de 2010 a les 3:50 pm\nDe segur que vau disfrutar a lo gran!\nAmb eixes copes tan bones,els viatges…\nNo m’estranya que fóra el sopar mes divertit.\n20 de juliol de 2010 a les 5:13 pm\nAquesta copa és excel·lent. Ets una artista!! Les pastisseries al teu costat no hi tenen res a fer!!! Felicitats\n20 de juliol de 2010 a les 5:24 pm\nQue bon gust que tens, una copa de mousse la deixes espectacular.\n20 de juliol de 2010 a les 5:31 pm\nAstrid, les estrelletes són de la marca vahine i les pots trobar a qualsevol supermercat una mica gran (tipus Caprabo o Mercadona)\nSuposo que tots tenim ganes de començar les vacances, je je je… Van ser les postres perfectes per a un sopar molt animat 🙂\nI Surfzone, crec que ets l’únic que conec a qui no agrada la combinació de la taronja amb la xocolata! Però si és tot un clàssic! Hauràs de fer aquestes copes per canviar d’opinió, je je je… 😉\n20 de juliol de 2010 a les 9:00 pm\nGemma! quines postres més bones!! jo en faig unes de molt semblants, amb mousse de xocolata i reducció de taronja, però s’hi assemblen moltíssim. Que be que combina la taronja i la xocolata, sí noia! 🙂\nPîlar ha dit:\n21 de juliol de 2010 a les 1:29 pm\nNo sé per on començar…. Feia dies que no podia visitar els blogs i ara que m´estic possant al dia he trobat un munt de propostes i receptes interesantissimes. Aquestes copes de taronja i xocolata deuen ser delicioses ja que la combinació es maravellosa. Els cors d´ametlles es veuen genials i ja han passat a la carpeta de pendents. Gracies per l´informació del programa de la Mireia Carbó i per totes les novetats sobre llibres, cursets, etc. Ets un crack!\n21 de juliol de 2010 a les 4:54 pm\nQUE MAQUES QUE SON LES TROBADES FAMILIARS Ó D´AMICS, A MI M´ENCANTEN…EL DIA QUE SE EM CREUEN ELS CABLES,…COMENÇO A TRUCAR A LA GENT I EN MONTO UNA….NINGÚ DIU MAI QUE NO…JE,JE\nSEGUR QUE LA TEVA VA SER TOT UN EXIT,….PER MOLTS ANYS EN PODIS GAUDIR…\nEL POSTRES I LA FOTO..= 10\n21 de juliol de 2010 a les 11:29 pm\nQuines copes més ben presentades i abellidores!!! No m’estranya gens que foren un èxit!! Salutacions\n21 de juliol de 2010 a les 11:39 pm\nUMHUMH!!! naranja y chocolate, una delicia que a mi marido le entusiasma…. y a los peques, con eso de que es tipo mousse bien fresquito les gustará seguro!!\nAdemás sin gluten, no hay que adaptar nada…biennnn!!\n22 de juliol de 2010 a les 4:24 pm\ngemma que cosa tan rica, tengo que probarla!! me encanta!! y los corazones tambien!! chulisismos fuchiquitos\n25 de juliol de 2010 a les 8:11 pm\nM’encanta la taronja amb la xocolata, queden genials! I el postre que has fet ha d’0estar boníssim!!!\n30 de juliol de 2010 a les 12:46 am\nprimer de tot, molt bones vacances reina!!!! he fet molts del pastíssos i dolços publicats al teu bloc, bonísssssissssims tots (com diria la meva filla), alguns tal qual es escrius tu, i d’altres una mica modificats. sempre que obro el bloc (que per cert guardo a “favoritos”), penso, hi he d’escriure, pero sempre ho deixo per demà….. i potser fa 3 anys que ho deixo per demà.\nFelicitats pel teu bloc, i no deixis mai d’endolçir les nostres vides!!!\n11 de gener de 2011 a les 3:46 pm\nHola,sóc nova al teu blog. M’agradaria saber per quantes persones són els ingredients del postre de copes de taronja i xocolata.\n11 de gener de 2011 a les 6:03 pm\nHola Judit, benvinguda al blog!\nDepèn de com omplis les copes, però per unes 6-8 persones crec que sí…


El Mundial d'Egipte arrenca amb les baixes d'última hora de la República Txeca i dels Estats Units - Esport3 - TV3 i Catalunya Ràdio\nEl Mundial d'Egipte arrenca amb les baixes d'última hora de la República Txeca i dels Estats Units\nLa selecció espanyola, amb sis jugadors catalans i el tècnic Jordi Ribera, debutarà divendres contra el Brasil, que no podrà comptar amb el blaugrana Thiagus Petrus, positiu per coronavirus\nRedacció Esport3 12/01/2021 - 20.25 Actualitzat 13/01/2021 - 11.00\nMacedònia del Nord substitueix la República Txeca (@ihf_info)\nAquest dimecres comença a Egipte el Mundial masculí d'handbol. La selecció espanyola de Jordi Ribera la formen 17 jugadors, dels quals sis són catalans: el lateral Joan Cañellas, els extrems Ferran Solé, Aleix Gómez i Aitor Ariño, el pivot Adrià Figueras i el defensa Viran Morros.\nAquest mundial a porta tancada serà el primer que tindrà 32 seleccions repartides en 8 grups. El partit inaugural enfrontarà Egipte, la selecció amfitriona, i Xile. La selecció espanyola jugarà el seu primer partit contra el Brasil divendres. Els brasilers afrontaran el debut amb una baixa d'última hora, la del blaugrana Thiagus Petrus, que ha donat positiu per Covid-19 en un test previ a l'inici del campionat\nA Egipte no hi ha poques mesures per frenar la pandèmia, amb 1.000 positius diaris, i s'ha establert una bombolla per als combinats participants per evitar els contagis.\nDos canvis de selecció a última hora\nA menys de 24 hores de l'inici del campionat, dues seleccions han causat baixa a causa de l'elevat nombre de positius detectats per coronavirus en els últims controls. Es tracta de la República Txeca, que serà substituïda per Macedònia del Nord, i dels Estats Units, que han vist frustrat el seu retorn a la competició desprtés de 20 anys d'absència. En el seu cas, serà la selecció suïssa la que ocuparà el seu lloc.


Les finances descentralitzades han introduït nous tipus de productes financers basats en blockchain a l’espai de criptomonedes. Una d’aquestes innovacions en la creació de noves classes d’actius són les anomenades “fitxes de subministrament elàstic” (EST), que es parlarà a l’article d’avui.\n1 Subministrament de monedes elàstiques\n1.4 OUSD: origen dòlar\n1.5 Mithril efectiu\n1.6 Dòlar buit\n1.7 Protocol BASE\nSubministrament de monedes elàstiques\nL’elasticitat de l’oferta es defineix com una mesura que reflecteix un canvi en l’oferta quan canvia un paràmetre relacionat, com ara el preu. Dit això, com més usuaris responguin a les fluctuacions de preus, més elàstica és l’oferta de monedes.\nLes fitxes són elàstiques en termes de preu si l’oferta total d’aquestes fitxes no és fixa, sinó que s’ajusta regularment. A mesura que canvia el preu de la fitxa, l’oferta total de monedes s’amplia o es contracta. Aquest procés s’anomena “rebasing” i es produeix algorítmicament en funció del preu actual de cada testimoni.\nEn certa mesura, els tokens que rebase són similars a les stablecoins: ambdós tipus d’actius busquen coincidir amb el preu objectiu, però de maneres diferents. Les Stablecoins es basen en un principi de tipus de canvi fix, que es correlaciona amb un actiu seleccionat que pot conservar valor. Per tant, les monedes estables s’uneixen al dòlar nord-americà (per exemple) amb una proporció de 1: 1 i mantenen el seu valor en relació amb el dòlar americà..\nA diferència de les stablecoins, els EST tenen com a objectiu un preu objectiu amb un subministrament variable de temps de monedes. Mitjançant un procés d’ajust de subministrament (el rebase), es regula la circulació de fitxes. Per exemple, si es vol que el preu d’un testimoni sigui d’1 dòlar, però de sobte canvia, l’oferta actual de totes aquestes fitxes canviarà en conseqüència. Si el preu d’un d’aquests testimonis cau per sota de l’1 dòlar, l’oferta actual de monedes disminuirà, el valor de cada testimoni augmentarà i viceversa. Val a dir que els ajustos es poden realitzar amb diferents freqüències i condicions.\nEl rebase en si és un esdeveniment potencialment rendible. Tot i això, val la pena recordar que, quan s’inverteix en fitxes amb un preu elàstic, també augmenten els riscos de perdre fons. Les fitxes de subministrament elàstiques han aparegut recentment a l’ecosistema DeFi. Tot i això, ja hi ha un nombre decent de projectes independents en el camp de la creació d’aquest tipus d’actius al mercat, alguns dels quals es descriuran a continuació.\nEls primers actius ajustables algorítmicament van ser proposats el 2017 pel projecte Basis, que pretenia crear fitxes lliures de volatilitat.\nEl protocol Basis oferia un model de moneda estable format per tres tokens:\nEl principal testimoni del sistema, Basis, es va relacionar amb el dòlar. Estava destinat a ser canviat i el seu subministrament era elàstic per mantenir la seva relació amb els dòlars;\nLes fitxes de bons s’havien de subhastar quan augmentés l’oferta de monedes. El seu preu sempre va ser inferior a 1 Base, cosa que va permetre esperar beneficis a l’hora de comprar aquestes fitxes;\nFitxes de renda variable. El subministrament d’aquestes fitxes estava fixat i el preu no estava lligat a res. Aquestes monedes estaven destinades a generar ingressos com a dividends.\nBasis va recaptar 133 milions de dòlars en una ubicació privada el 2018. Tot i l’interès augmentat dels grans capitals, la Comissió de Valors i Borses va tancar el projecte, ja que les fitxes de la companyia es definien com a valors.\nEl projecte Ampleforth va emetre el seu propi testimoni AMPL algorítmic a la cadena de blocs Ethereum. Però mentre Basis oferia fitxes de bons per augmentar l’oferta de fitxes, Ampleforth va introduir el concepte de rebase, un mecanisme per al protocol per emetre fitxes quan es supera un llindar determinat. En altres paraules, si el preu AMPL supera el preu objectiu, el protocol activa el procés d’emissió de tokens. Val a dir que el nombre de fitxes per cartera d’usuari canvia automàticament després de cada procés de modificació de la versió nova.\nEl protocol utilitza Chainlink com a oracle per determinar la taxa AMPL, mentre que el mecanisme de rebase s’activa diàriament. L’enfocament implementat per Ampleforth redueix l’impacte en la correlació de token amb actius externs.\nEls tokens AMPL i similars no es poden classificar com a estables perquè aquests últims estan vinculats a altres actius a través del preu i estan dissenyats per eliminar completament la volatilitat, mentre que AMPL pretén tenir una volatilitat inferior en lloc d’eliminar-la. El projecte Ampleforth és el projecte més gran i popular que utilitza fitxes de subministrament elàstic a l’ecosistema DeFi. El testimoni AMPL està disponible en plataformes descentralitzades, com ara Uniswap, Balancer i Sushiswap, per proporcionar liquiditat a certs parells com a part de la campanya Geysers, que dóna als usuaris l’oportunitat de reclamar “recompenses” AMPL.\nYAM és un testimoni de subministrament elàstic que funciona de manera similar al model Ampleforth (AMPL). Cal destacar que el 10% de cada procés de rebase s’utilitza per comprar yCRV, les fitxes LP a la piscina Curve and Yearn per al fons Yam gestionat per la comunitat..\nCom s’ha esmentat anteriorment, les fitxes amb subministrament elàstic solen tenir un preu objectiu; per tant, per a YAM, el preu objectiu és d’1 dòlar i el període entre rebaixes és igual a 12 hores. El testimoni Yam s’ha distribuït a través del cultiu de rendiments i proporciona liquiditat als participants de la piscina Yam. La propietat principal de YAM és el dret a actualitzar la funcionalitat del protocol YAM: rebasing, fons YAM o oracles.\nL’agost del 2020 es va descobrir un error que feia que YAM i el seu fons de 750.000 $ yCRV no fossin manejables i immutables; per tant, no hi ha manera de situar YAM en grups de liquiditat en borses descentralitzades amb seguretat. El testimoni YAM existirà sempre que Ethereum mantingui el contracte corresponent.\nActualment, el nou protocol Yam 3.0 té un conjunt de liquiditat amb un parell YAM / yUSD. YAM va ser un dels primers projectes a oferir un model agrícola d’alt rendiment.\nOUSD: origen dòlar\nOUSD està dissenyat com una stablecoin millorada per a la xarxa Ethereum i el seu preu es basa en altres tres stablecoins: USDT, USDC i DAI. Origin Dollar proporciona rendiments mitjançant el desplegament d’actius subjacents i un subministrament elàstic permet als titulars d’OUSD acumular tokens com a recompensa.\nEls desenvolupadors d’OUSD estan treballant per implementar el procés de préstec de stablecoins mitjançant la integració en protocols Compound, Aave i dYdX. També cal destacar que OUSD és un dels mètodes de pagament de la plataforma Dshop.\nL’establecoin algorítmic Mithril Cash és una forquilla del protocol Basis Cash i consta de tres fitxes:\nMithril Cash (MIC), un testimoni amb un preu objectiu d’1 dòlar, destinat a utilitzar-se com a mitjà d’intercanvi i lligat al testimoni USDT multicollateral MakerDAO;\nMithril Share (MIS): un testimoni de gestió de plataforma;\nMithril Bond (MIB): un testimoni d’amortització per als titulars de Mithril Cash quan el MIC caigui per sota de l’1 $.\nLes fitxes MIS i MIB estan destinades a elevar el preu del MIC a 1 dòlar.\nActualment, les fitxes MIC es distribueixen dipositant més de 16 fitxes i estables, després veurem l’inici de la distribució de fitxes MIS als proveïdors de liquiditat SushiSwap MIC-USDT.\nL’ESD és una stablecoïna elàstica de subministrament algorítmic les fitxes acabades d’encunyar s’utilitzen com a incentiu per mantenir la clavilla.\nEls desenvolupadors van introduir el concepte de “cupons”, que es pot obtenir cremant ESD i venent les mateixes fitxes amb un descompte. Els cupons es poden reclamar en futures versions d’ESD quan el preu d’aquests últims superi els $ 1.\nA diferència d’altres fitxes rebaixables, en el cas de l’ESD, la rebaixa és voluntària; en altres paraules, si els usuaris decideixen vincular els seus tokens ESD o bloquejar la liquiditat, rebran un ESD de nova creació si el procés de rebase és positiu.\nEl protocol base (BASE) és un actiu criptogràfic sintètic el preu del qual es basa en la capitalització de mercat total de totes les criptomonedes amb una proporció d’1: 1 bilió. Es necessita BASE per mantenir la taxa de mercat, que s’uneix al seu actiu subjacent, la indústria criptogràfica. El vincle de la fitxa amb la capitalització borsària es manté estable mitjançant un protocol de subministrament elàstic.\nEls usuaris poden obtenir fitxes BASE en agrupacions de liquiditat Uniswap i la campanya Base Cascade els permet obtenir recompenses per bloquejar les seves fitxes en agrupacions de liquiditat..\nEl protocol proporciona eines comercials universals que permeten als usuaris especular sobre tot el mercat de criptomonedes simultàniament, no només actius individuals. El protocol base es pot utilitzar com a instrument de crèdit per a la cobertura apalancada.\nLes fitxes de subministrament elàstiques són una innovació en el sentit que ofereixen l’oportunitat de veure l’estructura de les stablecoins des d’un angle diferent. El mecanisme de subministrament variable de monedes per proporcionar un enllaç a un actiu subjacent amb menys volatilitat obre una gran quantitat de casos d’ús de fitxes estables.\nNo s’ha d’oblidar que els tokens de subministrament elàstics són actius experimentals que poden tenir errors crítics en el seu codi de contracte intel·ligent, i alguns projectes tenen fundadors anònims al darrere. En qualsevol cas, les fitxes de subministrament elàstic s’estan desenvolupant intensivament i atreuen cada vegada més atenció per part dels entusiastes i desenvolupadors de criptografia. Per exemple, segons el portal Coingecko, la capitalització total de les fitxes rebase és de gairebé 344 milions de dòlars, dels quals 302 dòlars provenen d’Ampleforth.


Obtenció i preparació de les mostres | Qgenomics\nInici > Sol·licitar un test > Obtenció i preparació de les mostres\nObtenció i preparació de les mostres\nA qGenomics treballem per oferir al professional de la medicina i a llurs pacients un servei òptim d'anàlisi genètica, utilitzant les tecnologies més modernes. Per això, necessitem rebre les mostres biològiques preparades en les millors condicions possibles:\nRequeriments de les mostres d'ADN\nRequerim un mínim de 5µg d'ADN, preferiblement resuspès en Tris-EDTA (TE 10:0,1) o H20 estèril, a una concentració mínima de 50ng/µL. Per a l'extracció d'ADN a partir de mostres de líquid amniòtic i vellositats corials recomanem la utilització de kits de Qiagen (blood mini-kit), i de Chemagen (Chemagic/Prepito DNA Blood) per a mostres de sang.\nTots els ADNs rebuts són requantificats mitjançant lectura amb espectofotòmetre abans de ser analitzats.\nLa qualitat i la integritat de l'ADN rebut són mesurades amb espectofotòmetre i electroforesi abans de ser analitzats.\nEn cas que l'ADN rebut no compleixi amb els requeriments mínims de qualitat, el remitent serà notificat.\nSi malgrat la mala qualitat de l'ADN, el client vol continuar endavant amb l'anàlisi, se li carregarà el total de l'experiment malgrat els resultats obtinguts no siguin interpretables.\nEn cas que tingui cap dubte, contacti amb nosaltres\nRequeriments d'altres mostres biològiques\nMostra de líquid amniòtic (LA). Són necessaris entre 10 i 15mL de líquid clar (NO hemàtic) de més de 16 setmanes. En alguns casos excepcionals hi ha la possibilitat que no s'obtingui prou ADN o de suficient qualitat; és per això que és recomanable mantenir cèl·lules del pacient en cultiu de reserva.\nMostra de vellositat corial (VC). Calen entre 5 i 10 mg de biòpsia de vellositat corial d'origen fetal, recollides en un vial estèril amb medi de cultiu o solució salina tamponada (PBS).\nMostra de sang fetal. Es necessita un mínim d'1mL de sang fetal, recollida en tub d'EDTA (tap lila).\nMostra de LA o VC cultivada. Es requereix pellet cel·lular, en PBS, procedent de cultiu en monocapa a un 80-90% de confluència.\nMostra de sang perifèrica. Es requereixen entre 5 i 10mL de sang, recollida en tubs amb EDTA (tap lila). En cas de nens petits o neonats, en què es prevegui complicada l'extracció d'aquest volum, consultar amb el laboratori.\nMostra de pell, saliva, altres teixits i fluids. Consulteu amb el laboratori.\nMostra de material fixat procedent d'anàlisi citogenètica. Consulteu amb el laboratori.\nMostra de productes de concepció (PdC). Consultar document específic de PdC.\nAddicionalment convé recordar que\nTots els tubs/flascons han d'anar etiquetats correctament i acompanyats del document de sol·licitud corresponent, convenientment cumplimentat.\nEs recomana fer l'enviament de les mostres a temperatura ambient, durant les 24 hores posteriors a l'obtenció. Un retràs en l'enviament o una conservació a temperatura inapropiada pot allargar el temps de processament i comprometre la mostra.\nSi l'enviament es retrassa +24hores, aconsellem conservar les mostres a 4°C fins a l'enviament; excepte si es tracta de mostres de LA o VC que hagin de ser cultivades; en aquest cas, convé deixar-les a temperatura ambient.\nÉs necessari especificar el sexe del pacient (o fetus) en la sol·licitud. En cas que no es conegui en el moment d'enviar la mostra, procedirem a determinar-lo mitjançant PCR, prova que suposa un cost addicional.\nCal detallar la indicació per a l'estudi i consignar altres dades de la història familiar, que ens poden ajudar a interpretar els resultats en un context més adient.\nEl seu pacient (o representant legal) ha d'haver signat el full de consentiment informat per tal de ser sotmès a aquesta prova genètica. Aquest full ha d'acompanyar la sol·licitud d'anàlisi.\nDescarrega't la versió per imprimir (PDF 122.17 KB)


Prat d'Aguiló - Gresolet - D'excursió per Catalunya\nCavalls del Vent Etapes Cavalls del Vent Rutes\nJúlia Rabat 1 de novembre de 2018\nRefugi de sortida:\nRefugi de pas:\nDesnivell de pujada:\nDesnivell de baixada:\nCavalls del Vent Etapa 2\nSegona de les sis etapes d’una deliciosa aventura a través del Parc Natural del Cadí-Moixeró al Prepirineu català. Avui anem des del refugi de Prat d’Aguiló fins al de Gresolet. Ja molt a prop del final, visitarem el refugi Lluís Estasen.\nL’etapa no presenta dificultats, només el descens a través de la selva des del refugi Lluís Estasen a prop de Gresolet, on, depenent de les condicions del sòl, cal procedir amb més compte perquè el pendent és important, és un camí estret a través d’arbres, revestits amb una catifa de fulles que pot arribar a ser relliscant. Durant l’etapa, trobarem aigua a Font Tordera, a prop del Pas dels Gosolans, i al refugi Lluís Estasen. Aquesta font situada a més de 2400 metres d’altitud, és la més alta del parc del Cadí-Moixeró, i es troba a pocs metres a l’est de la ruta.\nAixò és, però, una ruta històrica: des que vam deixar el refugi de Prat d’Aguiló fins a gairebé passat el refugi Lluís Estasen, seguim la ruta que feia el poble de Gósol per anar a treballar els seus camps de cereals a Bellver Cerdanya.\nTambé el refugi de Gresolet, forma part del GR Camí dels Bons Homes, recreació de l’exili dels càtars occitans.\nPerò els motius de la celebració no acaben aquí: aquest és l’escenari que ens permet veure el massís del Pedraforca, en les seves vessants oriental i nord. I així tenim la percepció de la majestuositat d’aquesta muntanya que és un dels emblemes del Parc.\nIniciem la ruta\nSortim del refugi de Prat d’Aguiló i ascendim, cap al sud, direcció al Pas dels Gosolans. A la part final, ja en terrenys rocosos, les vistes són impressionants. Val la pena fer aquesta ruta amb temps. Al llarg de la pujada hi ha les marques blanques i grogues que ens guien, i no les de color taronja que solen indicar les dels Cavalls del Vent.\nFinalment arribem al Pas dels Gosolans. Un bon lloc per fer un merescut descans mentre contemplem les excepcionals vistes. És un bon lloc per fer un entrepà abans de continuar amb l’etapa d’avui.\nDesprés d’haver carregat les piles, comencem el recorregut per l’altiplà. L’entorn és idíl·lic, suau, fascinant. Al final creuem el Clot Palomar, una cresta rocosa i comencem a baixar lentament, inicialment cap a l’oest. L’obertura dels paisatges no té límits, i veiem clarament el costat nord del Pedraforca, i allà baix, seguint el vessant, el camí de terra que ens portarà al nostre següent refugi, el Lluís Estasen.\nDesprés d’una parada i segellar el nostre carnet, emprenem l’última part del nostre camí d’avui. Enmig d’un espès bosc i algun tram amb bastant desnivell, arribem finalment a la carretera.\nAra, el camí entra al bosc. És el bosc de fulla de Fosca, ple de pi roig, avet, faig, roure i boix. Una manta de fulles cobreix el camí i ens fa estar alerta. El dia és calorós i s’agraeix aquest tram de camí enmig de tanta vegetació. A més, els arbres ja es comencen a vestir de tardor i el joc de colors és magnífic. Arribem a la riera de Gresolet, ens descalcen i banyem els nostres peus cansats a la gèlida aigua del torrent. Tot un plaer pels nostres peus.\nEstem ja molt a prop del refugi de Gresolet, així doncs, fem un últim esforç per arribar al nostre destí d’avui.\nGresolet - Sant Jordi\nGresoletLluís EstasenSerrat de les Esposes


El que no s’està dient arran de l’atac terrorista a Barcelona – Pensament crític\nEstás leyendo: El que no s'està dient arran de l'atac terrorista a Barcelona\nEl que no s'està dient arran de l'atac terrorista a Barcelona\nAgost 24, 2017 Agost 25, 2017\nAutor del llibre 'Ataque a la democracia y al bienestar. Crítica al pensamiento económic dominante'\nArran de l'atemptat terrorista a Barcelona, s'han escrit molts articles de gran utilitat, explicant breument l'origen de l'Estat Islàmic i la seva expansió, molt notable a partir de la invasió de l'Iraq per l'Exèrcit dels EUA i dels seus aliats, incloent-hi Espanya. El que és important subratllar és que al llarg dels últims quaranta anys no és la primera vegada que un moviment musulmà terrorista s'estableix i s'expandeix gràcies a intervencions (moltes d'elles militars) del govern federal dels EUA i d'altres governs occidentals (els de Gran Bretanya i França han estat dos dels més actius) que han estimulat l'establiment i / o l'expansió d'aquests moviments. I en cada cas, aquestes intervencions dels governs occidentals tenien com a objectiu eliminar i / o destruir forces polítiques natives, moltes d'elles de caràcter progressista, que els governs occidentals consideraven contràries als seus interessos. L'evidència acumulada d'això és aclaparadora.\nUn dels casos recents més coneguts és l'Afganistan, on el govern dels EUA va ajudar intensament, finançant i armant al moviment creat ni més ni menys que per Osama Bin Laden, que es caracteritzava pel seu primitivisme i fanatisme religiós. Per estrany que sembli, Bin Laden va estar finançat per la CIA, agència del govern federal dels EUA. Tal moviment, Al-Qaida, considerava com el seu enemic número u les forces socialistes laiques -recolzades llavors per la Unió Soviètica- que intentaven fer les reformes econòmiques, socials i culturals que aquell país necessitava per trencar amb el seu subdesenvolupament, la seva pobresa i el seu asfixiant i reaccionari ambient religiós i cultural que mantenia el país en una situació desesperant per a la gran majoria de la seva població. Cal no oblidar que va ser el govern dels EUA qui va ajudar a l'expansió d'un dels moviments més fanàtics i reaccionaris aleshores existents, lloats per alguns membres del Congrés dels EUA per la seva profunda religiositat. El que aquest govern no s'esperava va ser que un cop derrotades les forces socialistes, Al-Qaida es rebel·lés en contra dels seus mentors, iniciant una campanya terrorista en contra d'Occident que va aconseguir el seu màxim nivell l'11 de setembre, amb la voladura de les Torres Bessones.\nPerò això va ser només l'inici. A Al-Qaida van seguir molts altres moviments, un dels quals els gihadistes de l'Estat Islàmic, que van poder sorgir amb gran empenta mitjançant el buit de poder que es va crear amb la caiguda de Saddam Hussein a l'Iraq, com a conseqüència de la invasió nord-americana. I el mateix està passant a Síria, amb l'intent de derrotar a un altre dictador, el president Bashar Al-Assad de Síria. És la guerra de Síria la que està generant predominantment el terrorisme a Europa. Aquest terrorisme també s'ha expandit a Líbia, on la caiguda del Coronel Gaddafi -resultat de la intervenció militar dels EUA i els seus aliats europeus- ha destruït Líbia, permetent l'expansió de l'ISIS al Nord d'Àfrica. Tant a Síria com a Líbia, ni Saddam Hussein ni el Coronel Gaddafi representaven forces progressistes, però sí que significaven un parapet i fre a l'expansió del gihadisme. És interessant indicar que tant l'un com l'altre havien estat recolzats pels EUA i el món occidental quan forces progressistes van intentar canviar el país.\nQui està finançant el gihadisme?\nAquest és un dels capítols del terrorisme més estudiats, i sobre el qual més s'ha escrit. Però una font d'informació valuosa han estat els papers del Departament d'Estat dels EUA, publicats per Wikileaks, i que van aparèixer durant la campanya electoral a la Presidència d'aquell país. Aquí apareixen dades que confirmen el que s'ha anat sospitant des de fa temps. Segons la Secretària d'Estat del govern Obama (la figura equivalent a Ministre d'Afers Exteriors) -la Sra. Hillary Clinton-, algunes de les fonts més importants de finançament del gihadisme han estat el govern de Qatar i el d'Aràbia Saudita, afirmació que la Secretària feia amb tot èmfasi, descartant que fos algun dels prínceps de les cases reials que dominen aquests governs. La Sra. Clinton afirmava que eren els governs dels estats amb ple coneixement i aprovació del que l'estaven finançant.\nAquesta relació és àmpliament coneguda entre la diplomàcia internacional i també a Espanya, la qual cosa ha donat peu a moltes denúncies del comportament de la Casa Reial espanyola, per la seva coneguda amistat i suport a les cases reials d'aquells països, que constitueixen els governs que dirigeixen els seus Estats. Un exemple d'això és l'argument utilitzat pel partit polític independentista català, la CUP, en la seva oposició al fet que el Monarca espanyol presideixi l'acte d'homenatge a les víctimes de l'atac terrorista a Espanya, per considerar impròpia la relació de la Monarquia Espanyola amb les cases reials que governen aquells països, argument que ha ressonat intensament a la societat catalana. Considero la postura de la CUP coherent i entenc l'àmplia receptivitat d'aquest argument a Catalunya. Ara bé, hi ha certa contradicció en tal denúncia (que jo comparteixo) ja que sembla oblidar que gran nombre d'institucions catalanes estan implicades i entrellaçades amb Qatar, i que no han estat denunciades; incloent-hi ni més ni menys que el Futbol Club Barcelona, que fins fa poc era el major promotor, a través de la seva samarreta, de l'Estat de Qatar (del qual depenia l'aerolínia que promocionava, Qatar Airways). En realitat, rarament es denuncia el Barça per la seva promoció massiva d'un Estat que finançava i continua finançant moviments que inclouen actes terroristes en la seva estratègia militar, com el que va passar a Barcelona fa només uns dies (veure el meu article sobre el Barça, "El Barça, més que un club", al diari ARA). En realitat Qatar, un dels estats més repressius del món estan molt present a la ciutat de Barcelona a través de gran nombre d'inversions, incloent immobiliàries.\nDues últimes observacions. La resposta a l'atac terrorista va mostrar un dels problemes més grans que té l'Estat espanyol: la seva excessiu centralisme\nUna nota generalitzada en els mitjans de comunicació ha estat l'aplaudiment a l'eficiència de la policia catalana, els Mossos, en resposta als atacs terroristes. No vull jo desmerèixer amb la meva observació el valor de tal aplaudiment, ben merescut. Però voldria fer dos apunts que es basen en fets reals, però poc coneguts. Un és que com a conseqüència que l'Estat espanyol va ser resultat, no d'una ruptura amb el règim dictatorial anterior (basat en la repressió), sinó d'una obertura i adaptació d'aquest Estat per incloure dimensions democràtiques, tenim una enorme quantitat de cossos de policies, que sumant els seus efectius, resulta que som el país a Europa amb el nombre més gran de policies per cada 100.000 habitants (i en contrast el que té un nombre menor de persones adultes treballant en els serveis públics de l'Estat del Benestar, com educació, sanitat, serveis socials, escoles bressol, serveis domiciliaris, entre d'altres). És probable que la proporció de tot el cos de policies sigui molt desigual entre els diferents cossos. Però em sembla que en el cas del terrorisme, que tendeix a ocórrer en les ciutats, seria important donar més presència i protagonisme a les forces locals que a les centrals. La qual cosa em porta a un altre tema, relacionat amb l'anterior.\nL'escàs poder dels municipis\nUna nota que ha destacat en la resposta dels tres nivells de l'Estat (el central, l'autonòmic i el municipal) en aquests dies de crisi, és l'enorme protagonisme institucional que s'ha donat en els mitjans al govern central i al govern autonòmic. Però el paper de l'Ajuntament de Barcelona i el de l'alcaldessa Colau ha estat mostrat (errònia i manipuladoramente) com a menor, mostrant un perjudici, heretat de l'època anterior durant el règim dictatorial, en què les autoritats locals comptaven poc. Resultat de tal visió jacobina de l'Estat, l'Ajuntament té poc poder per resoldre els problemes més greus de la societat (que és majoritàriament urbana) i que els ajuntaments no tenen autoritat i recursos per resoldre'ls. Als països de Sud d'Europa (Espanya, Grècia, Portugal i Itàlia), on les dretes han estat més poderoses i les esquerres més dividides i amb menys poder, és on els ajuntaments tenen menys poder. Són els nivells de l'Estat (l'Estat local) més popular (o menys impopular), en estar més propers a on la ciutadania viu i treballa, i és, en canvi, el nivell amb menys poder. És precisament on les esquerres han estat més poderoses -el Nord d'Europa- on tenen més poder.\nÉs l'Ajuntament el nivell més proper i més coneixedor de la realitat social i econòmica en la qual la ciutadania viu. I és qui coneix millor els barris, els llocs de treball i oci, els habitatges, els centres sanitaris, les escoles i altres serveis sobre els quals tenen poc poder i recursos. I l'atac terrorista ho ha confirmat.\nLa popularitat de l'actual alcaldessa, la Sra. Ada Colau, es deu primordialment a la seva ambició de canviar Barcelona, amb la valentia que es requereix per enfrontar-se amb els enormes poders (incloent-hi els interessos de Qatar), que han tingut en el passat recent un excessiu poder a la ciutat. És denunciable que altres partits que es defineixen d'esquerra no hagin donat suport sistemàticament a un programa unit per canviar Barcelona. I és un insult a la ciutat que, per raons polítiques conjunturals, es vol donar una imatge d'unitat, sota la batuta del Rei, de Rajoy i de Puigdemont, posant en l'últim forat de la pantalla a l'alcaldessa Ada Colau. Impensable que això passés a Suècia, on les esquerres sempre van tenir poder.\nLa prevenció del terrorisme no existirà sense que les comunitats participin activament en aquestes campanyes, ja que és una característica comuna de tots els atemptats, que els terroristes són persones que viuen en aquestes comunitats. l'àmbit local és important per resoldre els grans problemes socials, incloent-hi la seguretat. I un dels fets més notables aquests dies i que ha generat un aplaudiment general a nivell mundial és el comportament modèlic de la ciutadania de Barcelona, mostrant una gran maduresa política i un comportament democràtic exemplar. És per aquest motiu que en el reconeixement i acte públic sigui aquesta ciutadania, representada per l'alcaldessa Colau, la que hauria de tenir el protagonisme, i no les figures de sempre promogudes pels mitjans de persuasió que financen. Així de clar.\nLa politització de la pandèmia per part de les dretes a Espanya\nObrir les escoles és més necessari i urgent per a la recuperació econòmica que els avions o els trens d'alta velocitat\nD'allò que la recuperació social i econòmica no pot oblidar-se\nL'oblit de les famílies per part de l'Estat espanyol\nL'intent exitós de revifar la guerra freda als EUA\nLa politització del dolor de les víctimes del terrorisme


Jornada "La recuperació de la Memòria Oral del Pirineu" | Institut Ramon Muntaner\nJornada "La recuperació de la Memòria Oral del Pirineu" 26/02/2020\nEl divendres 6 de març es porta a terme la jornada “La recuperació de la Memòria Oral del Pirineu. Tècniques, metodologies i estratègies des de l’antropologia“, a la Casa de la Sal, al poble de Gerri de la Sal (Baix Pallars).\nDarrerament s’estan plantejant i duent a terme diversos projectes de recuperació de la memòria oral en l’àmbit geogràfic de l’Alt Pirineu, que proposen recollir testimonis, experiències i records de la història viscuda més recent. Per aquest motiu, l’Observatori del Patrimoni Etnològic i Immaterial del Departament de Cultura (Generalitat de Catalunya), l’Ajuntament del Baix Pallars, l’Ecomuseu de les Valls d’Àneu (Museu de Suport Territorial), la Xarxa de Museus i Equipaments Patrimonials de l’Alt Pirineu i Aran, l’IDAPA, el museu de Gerri de la Sal, Etnologia en Xarxa i el Geoparc Orígens.\nDurant la jornada es presentaran tres ponències emmarcades en el tema de la memòria oral com a font i eina de recerca històrica i analitzades dins l’àmbit de l’antropologia. L’Oriol Beltran, professor d’Antropologia Social a la UB, serà el primer ponent i parlarà sobre la font oral com a estratègia de recerca. Seguidament, la Gemma Casal, antropòloga, desenvoluparà el tema de la memòria com a eina de construcció de futur i l’aplicabilitat de la recerca oral. I, per concloure la jornada, Roger Cosa, antropòleg i tècnic de patrimoni cultural, a la Direcció General de Cultura Popular i Associacionisme Cultural, de la Generalitat de Catalunya, parlarà sobre la gestió de la memòria popular respecte a la compilació de les bases de dades, la creació de webs i els diferents mitjans de difusió.\nLa jornada és gratuïta. Per participar-hi cal enviar un correu electrònic amb el vostre nom, cognoms, telèfon, adreça de correu electrònic i entitat a què pertanyeu a: turisme@baixpallars.ddl.net, o bé trucar al 973662040 i demanar a l’atenció d’Aroa.\nTeniu tota la informació sobre la jornada a l’enllaç següent: https://etnologia.blog.gencat.cat/2020/02/25/jornada-la-recuperacio-de-la-memoria-oral-del-pirineu/.


Un treballador ferit menys greu en un incendi a la cuina del Nuba Hotel de Coma-ruga - Ràdio Televisió El Vendrell\nUn treballador ferit menys greu en un incendi a la cuina del Nuba Hotel de Coma-ruga\nUn treballador ha resultat ferit menys greu a l’incendi d’aquest dimarts a primera hora del matí a l’hotel Nuba de Coma-ruga. El foc s’ha ocasionat a la cuina quan s’ha incendiat l’oli d’una de les olles. Segons han informat a Ràdio i Televisió el Vendrell tant Bombers com responsables de l’hotel, el mateix cuiner, que ha patit cremades a la cama, ha pogut apagar-lo.\nEls Bombers han rebut l’avís quan passaven set minuts de dos quarts de vuit del matí. Han evacuat una desena de persones de la cuina i han fet treballs de ventilació. Fins al lloc s’hi han desplaçat tres dotacions de bombers i dues ambulàncies.\nL’equip de neteja de l’hotel ha treballat fins a dos quarts de deu del matí perquè la cuina pogués tornar a l’activitat i garantir el servei als hostes.\n#barrisantics Anna Palacín Jordi Camell Les Deveses


Hem estat envaïts per mutants! Aplicar la neurociència a experiències transformades digitalment, a càrrec de Lluís Martínez-Ribes (Lic&MBA 76) | ESADE Alumni\nHem estat envaïts per mutants! Aplicar la neurociència a experiències transformades digitalment, a càrrec de Lluís Martínez-Ribes (Lic&MBA 76)\nESADE Alumni et convida a aquesta sessió del Programa de Continuïtat, titulada 'Hem estat envaïts per mutants! Aplicar la neurociència a experiències transformades digitalment', a càrrec de Lluís Martínez-Ribes (Lic&MBA 76), professor titular del Departament de Direcció de Màrqueting d'ESADE.\nFarem una petita incursió al mètode d’aprenentatge que ESADE està fomentant cada vegada més: el flipped learning. Els participants vénen amb una “teoria ja apresa, de manera que llavors la sessió pot ser més experiencial.\nLes persones que s’inscriguin a la sessió hauran de llegir dues notes tècniques a internet i després fer un simple test. Tan bon punt l’hagin superat, rebran un 'passaport' per participar a la sessió. I ningú no hi serà admès si no mostra aquest passaport.\nAixí ens assegurem que tots en serem co-learners.\nDes de fa uns quants anys –per ser precisos, des que va aparèixer l’iPhone– ja no som conscients de si estem online o bé offline. Avui, les persones vivim en una realitat on-off. De fet, ens hem convertit en éssers on-off.\nAixò ha transformat la manera com ens relacionem amb els altres, les actituds, el comportament i, per descomptat, també la manera com comprem, ja sigui en context retail o per a l’empresa.\nEn aquesta sessió, Lluís Martínez-Ribes presentarà la metodologia per tal que una experiència transformada digitalment (per exemple, utilitzant apps, webs, etc.) resulti agradable al cervell de l’usuari o del client. També compartirà com haurien de ser els espais físics (per exemple, una botiga, una visita a la fàbrica, etc.) per a persones on-off.\nEn definitiva, la sessió no se centrarà en la 'transformació digital', sinó en com es crea una experiència brain-pleasing per a persones ja transformades: les on-off.\n• Enllaç a l’article i al qüestionari posterior\n• Enllaç a l’article\nVeure’n el currículum aquí.


Programa 29: “El jardí de les delícies” d’Herrada de Hohenbourg | Sons de l'Edat Mitjana\nPrograma 29: “El jardí de les delícies” d’Herrada de Hohenbourg\nentrevista, Herrad de Hohenburg, Herrad de Landsberg, Hortus Deliciarum, il·lustració, ivoox, Marta Ponce, podcast, programa complet\nÉs divendres! Acaba la setmana i això vol dir que ja tenim un nou podcast disponible per a tots vosaltres. En aquesta ocasió, d’un programa que hem dedicat a descobrir una obra singular, única: l’“Hortus Deliciarum”, el jardí de les delícies de la religiosa Herrada de Hohenbourg, abadessa i magistra que va viure durant el segle XII. L’àudio del programa, el podeu recuperar com sempre al web de la CCMA, al portal ivoox i també, és clar, aquí sota.\nLa roda de la fortuna, representada a l’Hortus Deliciarum\nIgualment, a banda del tema principal del dia, vam voler donar a conèixer una novetat editorial ben inspirada en l’edat mitjana: “El caballero doble”, de Téophile Gautier, editat per Gadir i que recull la visió més romàntica de l’època medieval. L’encarregada de narrar amb imatges aquesta història ha estat la Marta Ponce, il·lustradora, que des del XXI ha dibuixat una història escrita al XIX i ambientada al segle XI. Hem parlat amb ella d’aquests ponts temporals i dels seus projectes, en aquesta entrevista!\nA més, com cada dijous, van tenir el seu espai les seccions habituals: El prestatge, Inspirats per l’edat mitjana i La crònica.\nEsperem que hagueu gaudit d’aquest programa! Nosaltres ja estem immersos en el “Sons” número 30, que ens torna a entusiasmar un cop més, i que ens acostarà a un espai concret i carregat d’història. Ens tocarà passejar!\nSi us animeu, us estarem esperant. Gràcies per ser-hi!\nUna petita mostra de les il·lustracions de la nostra convidada, Marta Ponce.


MARC MÁRQUEZ, 25 ANYS DE RÈCORD - Univers MotoGP by Damià Aguilar - Catalunya Ràdio\nAmb 25 anys, Marc Márquez té 6 títols mundials, 4 dels quals de MotoGP. Els 4 títols els ha aconseguit en 5 temporades, i recordem que el primer va ser el 2013 i com a debutant a la categoria. Si agafem els seus números globalment, per la seva participació a les 3 categories del Mundial des del 2008, tenim que ha participat en 168 curses, i que ha pujat 102 vegades al podi (61 de les quals com a guanyador d'una cursa). Té el rècord històric de “pole positions”, amb 73.\nSi els números els cenyim a MotoGP, tenim que ha disputat 90 curses en 5 temporades, que ha pujat 63 vegades al podi (35 de les quals com a primer classificat de la cursa), i que ha fet 45 “pole positions”. Per tant, té un 70% de podis sobre curses disputades i un 50% de “pole positions”.\nQuants anys li queden? Si es cuida, i donades les seves qualitats físiques, té corda almenys fins als 39 de Valentino. El que Márquez encara no ha aconseguit és fer ombra a l'italià en el pla mediàtic mundial, i mentre Rossi estigui en actiu això difícilment passarà. Dubto que aquella puntada de peu del 2015 li costés a Rossi més d'un grapat de seguidors, si bé des del punt de vista del Tro va suposar plantar-li cara a un intocable.\nA més, la figura d’Il Dottore prendrà noves dimensions un cop es retiri, perquè Dorna i Yamaha li tenen posada una catifa vermella per al que vulgui. Valentino, com va dir Carmelo Ezpeleta, podria ser president de la Federació Internacional si volgués, que no crec que li interessi. Si Àlex Crivillé venia marxandatge fins dos anys després de retirar-se, imagineu què podria fer Rossi. Però l'edat marca, i els nous aficionats de tot el món tenen més tendència a ser del Tro de Cervera que del Doctor. Al final, que Márquez sigui més important que Rossi a la història del motociclisme ho diran els seus números, tot i que per als cerverins queda clar qui és més important, no?


L'entrada de vehicles des d'Espanya es recupera mentre cau en picat l'ingrés per la frontera francoandorrana | BonDia Diari digital d'Andorra.\nDl., 16/08/2021 - 14:02\nEls comerciants del Pas de la Casa fa dies que alerten de la disminució de visitants que entren per la frontera francoandorrana i, aquest dilluns, les xifres del departament d'Estadística confirmen les seves queixes. Segons dades publicades, el nombre de turismes que ha entrat al país durant el mes de juliol provinents de França, ha caigut un 24,8%, respecte al mateix mes de l'any anterior. En canvi, la mateixa comparativa d'entrada de vehicles provinents d'Espanya ha pujat al juliol un 1,7%, respecte al juliol del 2020. Pel que fa als vehicles pesants, hi ha hagut una variació percentual positiva del 2,5% per la frontera hispanoandorrana, mentre que per la frontera francoandorrana, la variació ha estat negativa amb una rebaixa del flux del 12%.\nEn xifres globals, el nombre de vehicles que ha entrat al país durant el mes de juliol ha estat de 335.976, fet que suposa una variació percentual negativa respecte al mes de juliol de l'any anterior del 9,1%. Pel que fa a la frontera hispanoandorrana, la variació ha estat de l'1,8% i per la frontera francoandorrana del -24,7%.\nEl nombre de vehicles que ha entrat durant els darrers dotze mesos ha estat de 2.953.183; Tal com revelen les xifres d'Estadística, això representa una rebaixa del 15,1% respecte al mateix període anterior, en què van entrar 3.477.832 vehicles. De gener a juliol del 2021, respecte al mateix període del 2020, s'ha produït un increment del 2,2% en el nombre de vehicles, amb un increment de l'11,3% dels provinents d'Espanya i un decreixement del 15,0% dels provinents de França.


Home » Profesorado » Ana Rosa Landa\nAna Rosa Landa és diplomada en el Grau Superior per l’Institut Català de Noves Professions de la Generalitat de Catalunya i titulada com a professora de Grau Mig en l’especialitat de piano pel Conservatori Superior de Música del Liceu.\nAssignatures: Piano, Segon Instrument\nTambé és titulada com a professora de solfeig, teoria de la música, transposició i acompanyament pel Conservatori Superior de Música del Liceu i d’harmonia, contrapunt, composició i instrumentació pel Conservatori Professional de Música de Badalona. El passat 2009 es titula en el Grau Superior de Jazz i Música Moderna per l’Escola Superior de Música de Catalunya.\nCom a docent, ha estat professora de musicoteràpia al Centre d’Educació Especial COPES (Barcelona), de llenguatge musical i piano a l’escola Maladeta d’Esplugues de Llobregat, i de música al Col·legi Jesús Maria i Josep de Barcelona. També ha estat professora de piano a l’escola Maria Anglada de Barcelona i Terrassa, i de piano i harmonia a l’Escola Municipal de Música d’Esparraguera. Actualment, Ana Rosa Landa és professora de llenguatge musical i història de la música al SAE Institute Middlesex University de Barcelona i de piano al Taller de Músics Escola Superior d’Estudis Musicals.\nA banda, Ana Rosa Landa també ha participat en diversos projectes de composició, disseny de so, producció musical, interpretació i arranjaments. Entre d’altres, destaca la participació a diferents formacions jazzístiques (UNIT7, T.M.B., Q JAZZ QUINTET, SANDÚ, EVOHE), a diverses produccions de Seat per a l’empresa Sono Multivisión, a l’spot d’Assistència Sanitària Col·legial com a dissenyadora de so, arranjadora i productora musical, i al llargmetratge Dos billetes com a intèrpret, compositora, dissenyadora de so i producció musical de la banda sonora.


Estepa d´escurar - +Mallorca, la revista de Mallorca\nContràriament al que indica el seu nom, l’estepa blanca té les flors roses, però les fulles són d’un verd molt clar. La seva altura és de 50 a 160 cm. Creix en llocs secs i assolellats, a matolls calcaris i zones degradades.\nPot viure perfectament sobre sòls silícis.\nNom común en Català: Estepa d´escurar. Estèpera blanca.\nNom comú en Castellà: Estepa blanca. Estepa fina. Jaguarzo blanco.\nÈpoca de floració: Abril, maig i juny.\nHàbitat: Pinars i matolls sobre substrats carbonatats.\nOrigen nom científic:\nCistus del llatí cisthos que al·ludeix a les espècies del gènere cistus/albidus del llatí albus que significa blanc. Es refereix a la tomentositat blanca que recobreix les fulles.\nPort i tija: Arbust erecte amb tija lenyosa grisenca. Les branques són nombroses i estàn recobertes per pelets. És lleument aromàtic.\nFulles assegudes i oposades en creu. Tant el feix com el revés estàn densament poblats de pèls que li donen el caràcter albidus a la planta. En el revés es formen tres nervis prominents.\nPot trobar-se en flor des del final de l’hivern fins a principis de l’estiu. Flor hermafrodita i zigomorfa d’uns 5 cm, en inflorescències terminals. Tenen pedicels. 5 sèpals externs ovalats, tomentosos de pèls. 5 pètals rosa-purpuris una mica arrugats que cauen fàcilment al tocar-los. Els nombrosos estamenis grocs són irregulars en grandària i envolten l’ovari, arribant a els estamenis la mateixa altura que l’estil. L’ovari és pentalobulat amb 5 carpels i amb estigma semiesfèric.\nÉs una càpsula de 1,5 cm amb forma ovalada que s’obre en 5 valves, alliberant nombroses llavors d’aproximadament 1 mm.\nEls pelets de les fulles ténen la doble finalitat de reflectir els llamps solars per a reduir la transpiració de la planta per a resistir en ambients d’altes temperatures, i per a rebutjar aquells insectes que intentin destruir les seves fulles.\nNextJorge Lorenzo Tricampió del món


Els Mossos el van detenir el set de desembre. | Mossos\nLa investigació dels Mossos l'ha relacionat amb tres atacs al Poble-sec que s'afegeixen als de la Vall d'Hebron, pels quals va ser arrestat fa dos mesos\nper Redacció 06 de febrer de 2019 10:14\nEl menor tutelat detingut al desembre per agredir sexualment dones a Horta-Guinardó va cometre tres agressions sexuals més a Poble-sec. Així ho han confirmat els Mossos d'Esquadra avui, que han conclòs una investigació que va començar amb la detenció del noi per atacar dones al voltant de l'hospital Vall d'Hebron, una informació que va avançar el TOT Barcelona.\nIdentifiquem un menor que va agredir sexualment i robar a la via pública 6 dones a Horta i Sants entre octubre i novembre https://t.co/BJjIzmQXwH pic.twitter.com/QRfK4xfSPr\n— Mossos (@mossos) 6 de febrer de 2019\nEl primer i el segon atac es van fer al voltant dels jardins del passeig de Montjuïc amb un mes de diferència entre totes dues. Les quatre agressions restants, però, les va fer amb pocs dies de diferència. L'assetjador actuava tant de dia com de nit i abordava les víctimes, dones d'edat mitjana i avançada, al carrer, segons expliquen els Mossos d'Esquadra. La policia detalla que sempre actuava amb el rostre tapat per evitar que l'identifiquessin. El menor actuava amb "grans dosis de violència i amenaces reiterades", segons fonts policials.\nDesprés de les proves d'ADN i que es pogués demostrar que el menor havia estat al Poble-sec el dia de les agressions es va constatar que el detingut és el responsable de tres atacs més. El detingut està en un centre d'internament des del vuit de desembre, segons detallen els Mossos.\n"Alarma social" al Poble-sec\nEl cap de l'Àrea d'Investigació Criminal de Barcelona ha admès que el menor violador havia generat "alarma social" al barri de Poble-sec. També ha detallat que en dues ocasions el detingut va robar a les seves víctimes i que en només 11 dies va violar cinc dones. Gràcies a les càmeres del metro, ha explicat, els Mossos van poder identificar el sospitós a Poble-sec en un dia en què una víctima va denunciar un atac.\nAgressions sexuals Horta-Guinardó Sants-Montjuïc


Cop de porta de la Moncloa a la petició de Cuixart de reunir-se amb Sánchez | NacióDigital\nCop de porta de la Moncloa a la petició de Cuixart de reunir-se amb Sánchez\nLa portaveu del govern espanyol, Isabel Celaá, assegura que Òmnium "no té connexió" amb la ronda de contactes amb els agents socials que ha encetat el líder del PSOE\nper NacióDigital , 6 d'agost de 2019 a les 13:15 |\nDes de la presó, Cuixart argumenta que és l'entitat sociocultural més antiga d'Espanya, amb 58 anys i 175 socis. Celáa, en canvi, entén que no té res a veure amb les trobades que estan realitzant des de la setmana passada amb col·lectius feministes, ecologistes o de l'educació, entre d'altres.\n"No té cap connexió amb la ronda de contactes amb els agents socials que estem fent", ha declarat després de valorar la trobada que han fet amb el sector de l'educació.\nEl president d'Òmnium, empresonat a Lledoners, es mostra convençut en una carta enviada a Sánchez el 2 d'agost i feta pública ahir al vespre que la "resolució democràtica del conflicte passa per l'empatia i vèncer així la por al diàleg".\nCuixart expressa que voldria mostrar-li "en persona" els avenços de la plataforma Som el 80%, que es caracteritza per aglutinar persones molt diverses però amb el diàleg com a punt compartit. Així mateix, Cuixart diu que voldria explicar-li el significat de la frase "ho tornarem a fer" que va dir al Tribunal Suprem durant el judici de l'1-O.\nCarta de Jordi Cuixart a Pedro Sánchez by naciodigital on Scribd\nPolítica, cop de porta, Moncloa, petició, Jordi Cuixart, reunió, Pedro Sánchez, PSOE, Isabel Celaá, procés català\nI es creuen importants...\nPer Mullhouse el 6 d'agost de 2019 a les 18:09\nCatalunya te una població de 7,5 milions de persones i Omnium te 175 mil socis. Tot plegat una gran colla carrinclona de jubilats, kumbayás, lectors d'en Folch i Torras i fans del Llach i els Esquirols. Catalanets de pa amb tomaquet i butifarra amb seques.\nPer Anonim 1234 el 6 d'agost de 2019 a les 16:20\n... per a pensar que en Sanchez acceptaria reunir-se amb ell, per molta raó que tingui. Aquestes peticions donen una imatge dels independentistes com a molt inocents i molt candids.


L’H2OCI s’avança una setmana per fer-la coincidir amb l’inici de les vacances escolars | RTVVilafranca\nL’H2OCI s’avança una setmana per fer-la coincidir amb l’inici de les vacances escolars\nLa regidora d’Esports, Anna Doblas, i el cap del servei, Jordi Gallego, han presentat la quarta edició de l’H2OCI, un programa d’activitats de lleure i bany que se celebra a les piscines d’estiu.\nEnguany, el programa s’avança una setmana, començarà el proper dilluns 26 de juny i s’allargarà fins el 20 de juliol.\nL’H2Oci està dirigit a totes les franges d’edat, però es prioritzen les activitats per a famílies, i engloba un ampli ventall d’activitats: lúdiques, esportives, culturals, artístiques, formatives, i accions solidàries. Aquest any, es col·labora per primera vegada amb una causa solidària. D’aquesta manera, durant el període de temps en què se celebri l’H2OCI, el Complex i els espais on es realitzin les activitats disposaran de productes destinats a la campanya solidària de La bombolla de la Martina, per tal que els usuaris que ho desitgin puguin fer-hi un donatiu lliure.\nEntre les novetats d’aquest 2017, trobem l’augment a més del 28% de les activitats programades en l’H2OCI Família; l’increment del 100% d’activitats de l’H20CI AfterWork; es potencia l’oferta d’activitats esportives lúdiques, i es programaran dues jornades de bany nocturn per a famílies, amb talles i jocs aquàtics per a infants. Les piscines tancaran a les 12 de la nit.\nDoblas també va destacar com a una novetat important el nou servei d’acollida per a infants gratuït, en algunes de les sessions de l’AfterWork.\nDe la seva banda, Jordi Gallego, cap del servei d’Esports de l’Ajuntament de Vilafranca va situar com a dades importants, la mitjana de 200 persones a les activitats de la darrera edició i l’alt percentatge d’acceptació que té aquest programa d’activitats.\nL’accés a les piscines d’estiu les tardes que hi hagi activitats programades, tindrà un preu únic d’1€ a partir de 2/4 de 6 de la tarda. Els menors de 14 anys han d’anar acompanyats d’un adult per accedir a les piscines i participar en les activitats.\nD’altra banda, per a la realització de les activitats de l’H2OCI AfterWork, cal tenir més de 16 anys. El preu de l’abonament per a les 12 sessions és de 15€, i el preu per una sola activitat és de 3€.\nPer consultar el programa i la descripció detallada de les activitats podeu fer-ho a: www.complexaquatic.cat o a www.vilafranca.cat.


Un nou rumb – Les coses clares\n3 Abril 2018 2 Mai 2018 Aleix Jiménez\nEl camí que ha agafat la nostra ciutat respon, en molts casos, a la poca visió política a mitjà i llarg plaç dels diferents governs municipals que han dirigit el nostre consistori. Els més joves de la ciutat també hem pogut viure alguns d’aquests episodis. Tots som capaços de recordar la campanya de màrqueting que va ser el projecte polític de la Ciutat dels Detalls. En aquell moment va començar la operació «Figueres, ciutat façana». Jardineres, estàtues, ciutat florida,… El govern que va iniciar aquest projecte va ser àmpliament recolzat per la ciutadania de Figueres i els que ja ens hi oposàvem vàrem tenir moltes dificultats per frenar alguns d’aquests projectes. Així doncs, Figueres, intentava rentar-se la cara i millorar la seva estètica però no passava d’aquí, de la façana. Mentre es produïa aquest canvi estètic de la ciutat, els seus habitants per contextos supramunicipals veia com la seva situació s’agreujava a nivell econòmic, laboral,…\nAquesta situació s’ha anat perpetuant en el temps i avui amb el govern municipal en minoria s’ha agreujat. La manca d’un projecte global per la ciutat i la necessitat constant de pactes, sovint de caire mercantilista, per salvar el govern dels cinc regidors, ha provocat que aquest destinés els seus esforços en fer equilibris per mantenir una relativa estabilitat. L’aprovació dels darrers pressupostos municipals va ser una mostra més d’aquesta situació.\nFigueres necessita un canvi de rumb, urgentment. Un canvi que es sustenti en un projecte que visualitzi la Figueres del futur d’una manera holística, amb sentit comú, que la vertebri i sobretot que la cohesioni, prioritzant el benestar dels seus habitants per sobre de tot. Un projecte que no hagi d’escollir entre quin servei social es manté, sinó que prioritzi mantenir-los tots. Evitant situacions com la supressió del projecte d’Escoles Obertes en els darrers pressupostos. Això ha d’implicar un canvi en la gestió dels recursos que haurien de centrar-se en atendre principalment les necessitats bàsiques de les figuerenques i els figuerencs, a la vegada anar lligat a una gestió més directa i eficient d’aquests. Cal evitar casos ja viscuts com poden ser: una segona reforma d’una mateixa plaça en pocs anys, aixecar carrers acabats d’asfaltar per passar-hi conductes per tornar a ser asfaltats, no comprar elements decoratius per la ciutat en un context de crisi social, deixar de pensar en projectes culturals faraònics, de consum i pagats a cop de talonari per pensar en espais on les figuerenques i els figuerencs puguin ser els creadors de cultura,…\nDes de la CUP entenem que aquest canvi ha de néixer i ha de fructificar des d’una perspectiva clarament d’esquerres, que ha de ser obert i inclusiu, amb la participació d’altres agents individuals o col·lectius tan socials, com polítics, culturals… En parlem?\nArticle d’Aleix Jiménez, regidor de la CUP, al Setmanari Empordà\nTerritori i serveis a les persones\nEntrada anterior Agenda institucional març 2018\nEntrada següent Cultura sense rumb


La Mostra de CineBaix posa el focus a Llatinoamèrica - Fet a Sant Feliu\nLa Mostra de CineBaix posa el focus a Llatinoamèrica\nDijous s'inuaugura La Mostra de Cinema Llatinoamericà. Durant cinc dies es podran veure deu pel·lícules de vuit països diferents i quatre cinefòrums\nDimarts, 26 de març de 2019 12:15h\nLa Mostra de CineBaix se centra en el cinema llatinoamericà de dijous a dilluns / Foto: Jordi Vinuesa\nLa Mostra de CineBaix s’aproxima aquesta setmana al cinema llatinoamericà amb l’objectiu de reflexionar sobre qüestions d’actualitat i alhora promoure el canvi social defensant els drets humans. La 12a edició d'aquesta proposta que ja s'ha convertit en festival va arrencar al novembre, amb el cinema del Llevant i la Mediterrània, al gener va seguir amb el cinema asiàtic i ara se centra en el Cinema Llatinoamericà. De dijous a dilluns s'han programat deu títols de vuit països diferents i quatre cinefòrums centrats en Veneçuela, Brasil, Cuba i Uruguai.\nLa inauguració serà aquest dijous a les 19.30h en una sessió amb entrada gratuïta on es podrà veure Pájaros de verano, de Ciro Guerra i Cristina Gallego, un retrat de com va començar el narcotràfic a Colòmbia com mai s’ha explicat a partir del cas real d’una família i les seves tragèdies en aquest context.\nEls títols programats abarquen temàtiques i gèneres diferents, des de El ángel, de Luis Ortega, tot un fenomen de marca argentina produït pels germans Almodóvar basat en la història real d’un dels lladres més famosos del país, o documentals com El silencio es un cuerpo que cae, d’Agustina Comedi, un documental també argentí que combina la crònica de la història col·lectiva del país amb records personals de la mateixa directora.\nQuatre cinefòrums per debatre sobre Uruguai, Brasil, Veneçuela i Cuba\nUn dels plats forts d’aquesta edició de La Mostra seran els debats: se n’han programat quatre. Divendres 29, després de la projecció de La noche de 12 años, d’Álvaro Brechner, que retrata la vida a presó del que després es convertiria en president d'Uruguai, Pepe Mujica. Per explorar la seva figura com a polític i revolucionari, passarà per La Mostra l'historiador Vicent Galiana, que és a més autor del llibre Tupamaros. Del fusell al parlament (1966 - 2016). Dissabte 30, després del documental O processo, de Maria Augusta Ramos, es farà un debat amb el periodista Germán Aranda, que ha treballat com a corresponsal al Brasil.\nDiumenge 31 serà el torn de debatre sobre Veneçuela, amb la projecció de La familia, de Gustavo Rondón Córdova, una història entre un pare solter i un adolescent conflictiu en el context de la Caracas contemporània. Sota el títol de "Veneçuela i la maledicció de l'abundància", el politòleg Carles Badenes ampliarà aquest retrat del país llatinoamericà. I dilluns 1 d’abril, el protagonisme serà per Cuba: es projectarà Sergio & Serguéi, d’Ernesto Daranas, i després Tirso W. Sáenz, autor del llibre El Che Ministre, parlarà de la figura de Che Guevara a partir del seu pensament econòmic i la seva acció en la construcció del socialisme al país.\nA més, també es comptarà amb la secció La Mostra Educa, amb programació específica per a centres educatius. Dijous al matí es podran veure Ana y Bruno de Carlos Carrera, Viva Cuba de Juan Carlos Cremata Malberti i Conducta d’Ernesto Daranas.\nTorna el Premi del Públic\nLa Mostra comptarà un cop més amb el Premi del Públic: els espectadors podran puntuar les pel·lícules que vegin per triar quina és la millor segons el seu criteri. Mi vecino Totoro va guanyar a La Mostra de Cinema Asiàtic i Capharnaüm a la de cinema del Llevant i la Mediterrània. La Mostra de CineBaix és un esdeveniment cada cop més consolidat que al gener va doblar el nombre d'espectadors amb el cinema asiàtic.


IES Pere Boïl NOU CICLE FORMATIU DE GRAU SUPERIOR: TRANSPORT I LOGÍSTICA. - IES Pere Boïl\nAmb data 31 de juliol s’ha concedit el Cicle de Grau Superior de Transport i Logística, en la seua modalitat presencial, per a la seua implantació des del curs 2020-21 en l’IES Pere Boïl de Manises. L’horari serà de matí.\nEl període de preinscripció s’iniciarà a mitat de setembre i l’inici de les classes està previst per a octubre. Tota la informació del cicle es pot trobar en el següent enllaç.\nSi esteu interesats en cursar este cicle o conegueu a algúna persona que puga estar-ho, podeu posar-vos en contacte amb els següents contactes:\nDes del curs 2020-21 s’ha posat en marxa un programa de formació dual amb la fundació Valenciaport i altres dos centres de la Comunitat Valenciana.\nL’alumnat que curse este cicle en l’IES Pere Boïl previsiblement podrà optar a participar en el dit programa de formació dual.\nMés informació sobre este programa:


Concert per a Percussió i Orquestra - Clivis\n> Partitures>Partitures en paper>Música simfònica>Orquestra simfònica>Orquestra simfònica amb solista>Concert per a Percussió i Orquestra\nUn cop escrit el concert ens varem tancar una setmana en una masia simulant la col·locació de cada un dels elements, tal com haurien d’estar a dalt de l’escenari. Varem haver de modificar moltes coses per aconseguir que els instruments de làmines com els gongs o el joc de campanes que ocupen un espai notable estiguessin a l’abast del solista. Conjuntar-ho tot va ser un gran repte, i interpretar-ho quasi una odissea però va quedar a gust de tots dos. Varem dibuixar el plànol de la col·locació dels instruments i varem dissenya les partitures per als tres faristols situats estratègicament.\nTambé, per encàrrec de Joaquin, vaig transcriure el Concert per a Percussió i Banda Simfònica, però la seva prematura mort va fer que aquesta versió quedés en un calaix, recuperada, amb altra orquestració uns anys després. Arribat el moment, aquesta nova orquestració d’aquell concert va sorgir de l’encàrrec que va fer la Banda Municipal de Barcelona, i en aquesta ocasió amb la col·laboració del solista Gratiniano Murcia.